text: 
  " Vi tar' en tysker frem, vi tar' en tysker tilbage, vi tar' en 
  tysker frem, åååårrr så ryster vi ham lidt ! "
  
  Og rystede, det var tyskerne. Og det var ikke kun dem på banen:
  
  " Jeg har aldrig set Hamburg så tom, der er ingen mennesker på 
  gaden her efter kampen. Men vi må jo ønske jer til lykke med en 
  fantastisk sejr, " lød det i går aftes nedtrykt fra Harold Richard, 
  sportsjournalist på Tysklands største avis, Bild, før det var hans 
  tunge pligt at fylde sin avis med det største tyske nederlag i 
  sportsmands minde.
  
  Det var ellers Bild, som dagen før EM-finalekampen over hele forsiden 
  skrev: " Undskyld danskere, men i dag tager vi sejren ":
  
  " Ja, det skrev vi ... Nu må vi skrive til lykke. For én gangs 
  skyld løb vores held ud, og vi bøjer os for jeres kvalitetsspil.
  
  Det var sporten, der vandt i aften.
  
  Det tyske landshold spillede uden kvalitet i alle kampe undtagen 
  kampen mod Sverige.
  
  
  
  